Mam opuchnutu slabinu
Dobrý deň, mám bolesti, svrbenie a opuch vagíny, jej okolí a slabín
Dobrý deň,
ďakujeme za prejavenú dôveru.
Svrbenie, bolesť a opuch vaginálnej oblasti môže mať rôzne príčiny. Môže byť dôsledkom dermatologických ochorení (napríklad neurodermatitídy alebo dermatitídy), ktoré býva sprevádzané aj kožnými reakciami (vyrážky, začervenanie, olupovanie). Svrbenie vonkajších ženských pohlavných orgánov poukazuje aj na gynekologický problém (zápal vulvy alebo pohlavne prenosné choroby). Pre určenie príčiny a nastavenie správnej liečby je však potrebné absolvovať lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová